google/wiki40b huggingface dataset:
हनुमान

हनुमान के द्वारा सूर्य को फल समझना

इनके जन्म के पश्चात् एक दिन इनकी माता फल लाने के लिये इन्हें आश्रम में छोड़कर चली गईं। जब शिशु हनुमान को भूख लगी तो वे उगते हुये सूर्य को फल समझकर उसे पकड़ने आकाश में उड़ने लगे। उनकी सहायता के लिये पवन भी बहुत तेजी से चला। उधर भगवान सूर्य ने उन्हें अबोध शिशु समझकर अपने तेज से नहीं जलने दिया। जिस समय हनुमान सूर्य को पकड़ने के लिये लपके, उसी समय राहु सूर्य पर ग्रहण लगाना चाहता था। हनुमानजी ने सूर्य के ऊपरी भाग में जब राहु का स्पर्श किया तो वह भयभीत होकर वहाँ से भाग गया। उसने इन्द्र के पास जाकर शिकायत की "देवराज! आपने मुझे अपनी क्षुधा शान्त करने के साधन के रूप में सूर्य और चन्द्र दिये थे। आज अमावस्या के दिन जब मैं सूर्य को ग्रस्त करने गया तब देखा कि दूसरा राहु सूर्य को पकड़ने जा रहा है।"
राहु की बात सुनकर इन्द्र घबरा गये और उसे साथ लेकर सूर्य की ओर चल पड़े। राहु को देखकर हनुमानजी सूर्य को छोड़ राहु पर झपटे। राहु ने इन्द्र को रक्षा के लिये पुकारा तो उन्होंने हनुमानजी पर वज्रायुध से प्रहार किया जिससे वे एक पर्वत पर गिरे और उनकी बायीं ठुड्डी टूट गई। हनुमान की यह दशा देखकर वायुदेव को क्रोध आया। उन्होंने उसी क्षण अपनी गति रोक दिया। इससे संसार की कोई भी प्राणी साँस न ले सकी और सब पीड़ा से तड़पने लगे। तब सारे सुर, असुर, यक्ष, किन्नर आदि ब्रह्मा जी की शरण में गये। ब्रह्मा उन सबको लेकर वायुदेव के पास गये। वे मूर्छत हनुमान को गोद में लिये उदास बैठे थे। जब ब्रह्माजी ने उन्हें जीवित किया तो वायुदेव ने अपनी गति का संचार करके सभी प्राणियों की पीड़ा दूर की। फिर ब्रह्माजी ने कहा कि कोई भी शस्त्र इसके अंग को हानि नहीं कर सकता। इन्द्र ने कहा कि इसका शरीर वज्र से भी कठोर होगा। सूर्यदेव ने कहा कि वे उसे अपने तेज का शतांश प्रदान करेंगे तथा शास्त्र मर्मज्ञ होने का भी आशीर्वाद दिया। वरुण ने कहा मेरे पाश और जल से यह बालक सदा सुरक्षित रहेगा। यमदेव ने अवध्य और नीरोग रहने का आशीर्वाद दिया। यक्षराज कुबेर, विश्वकर्मा आदि देवों ने भी अमोघ वरदान दिये।

हनुमान का नामकरण

इन्द्र के वज्र से हनुमानजी की ठुड्डी (संस्कृत में हनु) टूट गई थी। इसलिये उनको हनुमान का नाम दिया गया। इसके अलावा ये अनेक नामों से प्रसिद्ध है जैसे बजरंग बली, मारुति, अंजनि सुत, पवनपुत्र, संकटमोचन, केसरीनन्दन, महावीर, कपीश, शंकर सुवन आदि।

हनुमान जी का रुप

हिँदू महाकाव्य रामायण के अनुसार, हनुमान जी को वानर के मुख वाले अत्यंत बलिष्ठ पुरुष के रूप में दिखाया जाता है। इनका शरीर अत्यंत मांसल एवं बलशाली है। उनके कंधे पर जनेऊ लटका रहता है। हनुमान जी को मात्र एक लंगोट पहने अनावृत शरीर के साथ दिखाया जाता है। वह मस्तक पर स्वर्ण मुकुट एवं शरीर पर स्वर्ण आभुषण पहने दिखाए जाते है। उनकी वानर के समान लंबी पूँछ है। उनका मुख्य अस्त्र गदा माना जाता है।
बोरॉन समूह

बोरॉन समूह (Boron group) आवर्त सारणी (पीरियोडिक टेबल) के १३वें स्तम्भ के रासायनिक तत्वों का एक समूह है। इस समूह में बोरॉन (B), अल्युमिनियम (Al), गैलिअम (Ga), इण्डियम (In), थैलियम (Tl) और उनुनट्रीयम (Uut) शामिल हैं। इनमें बोरॉन एक उपधातु गिना जाता है जबकि अल्युमिनियम, गैलिअम, इण्डियम और थैलियम संक्रमणोपरांत धातुएँ हैं। उनुनट्रीयम प्रयोगशाला में बनाया गया एक कृत्रिम तत्व है। इसका नाभिक (न्यूक्लीयस) बहुत अस्थाई है जिसके कारणवश यह अत्यंत रेडियोधर्मी (रेडियोऐक्टिव) है और इसकी अर्धायु काल (हाफ़ लाइफ़) केवल २० सैकिंड है।
राजा नवलराय

नवल राय, अवध के नवाब सफदरजंग के प्रधानमन्त्री व सेनानायक थे। 
नवल राय, इटावा के ग्राम पारसना के क़ानूनगो परिवार के कायस्थ थे। सफदर जंग ने उसे शायद एक क्लर्क नियुक्त किया था, लेकिन वह असामान्य 'व्यापार क्षमता, सैन्य प्रतिभा, ईमानदारी और जीतने वाला व्यवहार था, और वह धीरे-धीरे एक पद से उच्चतर पद तक चलते हुए वह अवध सेना के प्रबंधक (प्रबंधक-कम-कमांडर) नियुक्त किया गया। उन्होंने अपने मालिक को बहुमूल्य सेवाएं प्रदान की जिन्हें सफ़दार जंग ने अवध की अपनी सुबा के उप-राज्यपाल के पद दिया था।
जनवरी 1750 में फर्रुखाबाद पहुंचे। नवल राय ने सफदर जग में शामिल होकर बंगाश क्षेत्र को जब्त कर दिया, जिसने इसे राजा के पद और बाद में उन्हें महाराजा बहादुर के रूप में नामांकित किया। जल्द ही, नवल राय के अधीनस्थों के उत्पीड़न ने सभी सीमाओं से आगे बढ़ दिया और इस क्षेत्र के अफगानों ने प्रतिरोध के उपायों के लिए एकजुट होना शुरू किया। जूलीव 1750 में। उन्होंने कइम खान के भाई अहमद खान बंग्श को अपने नए नेता के रूप में चुना। ओपन समर्थन में उन्हें गोल करने वाले अफगानों ने खुली बगावत को तोड़ दिया और अगस्त 1750 में फरुखाबाद से लगभग 25 किमी दक्षिण-पूर्व कुदागंज की लड़ाई में नवल राय को मार डाला। नवल-राय की हार और मृत्यु का बदला लेने के लिए, सफदर जंग ने अपनी सहायता के लिए मल्लार राव होलकर और जयप्पा सिंधिया के तहत मराठों को बुलाया और भरतपुर के जाट शासक सूरज मलिक 28 अप्रैल, 1751 को, उनकी संयुक्त सेना ने फतेहगढ़, अहमद खान बंगश और उनके सहयोगी रोहतख के सहयोगी साद उल्लाह खान को हराया, जो भारी नुकसान से भाग गए थे। इस अभियान में अपनी सेवाओं के लिए इनाम के रूप में मराठों को इटावा जिले का बड़ा हिस्सा मिला जिसे एक मराठा कमांडर के अधीन रखा गया था।
बड़ा निकोबार

स्थलाकृति

द्वीप पर कई नदियाँ हैं, जिनमें आलेक्सान्ड्रा नदी, अमृत कौर नदी, डागमार नदी और गैलेथिआ नदी शामिल हैं। पूरे द्वीप पर उत्तर-से-दक्षिण की ओर ढलान होने से अधिकांश नदियाँ दक्षिणपश्चिमी दिशा में बहती हैं। द्वीप पर छोटे टीले-पहाड़ बिछे हुए हैं और एक मुख्य श्रेणी उत्तर-दक्षिण दिशा में खड़ी है जिसमें द्वीप का सबसे ऊँचा पहाड़ - ६४२ मीटर ऊँचा थुलियर पर्वत - स्थित है।

वन्य प्राणी

बड़े निकोबार पर कई प्राणी हैं जो, निकोबार के सिवाय, विश्व में कहीं मिलते। इनमें निकोबारी झाड़मुर्गी (Megapodius nicobariensis), केकड़े खाने वाला निकोबारी लम्बी पूँछ बंदर (Macaca fascicularis umbrosa), खारे पानी का मगरमच्छ (Crocodylus porosus), विशाल चमड़ापीठ समुद्री कछुआ (Dermochelys coriacea), मलयई डिब्बा कछुआ (Cuora amboinensis), निकोबारी झाड़छछून्दर (Tupaia nicobarica), जालीदार अजगर (Python reticulatus) और नारियल केकड़ा (Birgus latro) शामिल हैं।
यथापूर्व स्थापन

यथापूर्व स्थापन (Postliminium) विधि से संबन्धित अधिकार है।
'पोस्टलीमिनियम' शब्द पोस्ट (बाहर) और लाइमन (दहलीज) से मिलकर बना है। प्राचीन काल में, जब कोई रोम निवासी किसी विदेशी राज्य में बंदी बना लिया जाता था, उसके वहाँ से छूटने और रोम साम्राज्य की सीमा में पुन: प्रवेश करने पर, यथार्पूव स्थापना द्वारा, उसको फिर वही अधिकर प्राप्त हो जाते थे जो पहले मिले हुए थे। रोमन विधि का यह सिद्धांत इस परिकल्पना पर आधारित था, मानो वह मनुष्य कभी बंदी बनाया ही न गया हो।
वर्तमान अन्तरराष्ट्रीय विधि और जनपदीय विधि में, यथापूर्व स्थापन इस तथ्य का द्योतक है कि कोई प्रदेश, व्यक्ति और संपत्ति, युद्ध के समय शत्रु के अधिकार में आने के पश्चात्‌, युद्धकालीन समय में ही या उसकी समाप्ति पर, फिर अपनी मूल सत्ता (original sovereign) की पुन: मिल गए हैं। अगर कोई प्रदेश शांति-संधि द्वारा समर्तित को पुन: मिल गए हैं। अगर कोई प्रदेश शांति-संधि द्वारा समर्पित (ceded) कर दिया गया है, अथवा युद्ध में जीते जोने के पश्चात्‌ अनुबद्ध (annexed) कर लिया गया है, तब, अगर कुछ समय पश्चात्‌ यह प्रदेश फिर अपने पहले राज्य के पास वापस आ जाता है, तो यथापूर्व स्थापन का प्रश्न नहीं उठता। इस प्रकार यथापूर्व स्थापन का अधिकर केवल युद्ध की अवस्था में ही उत्पन्न होता है।
इस अस्थायी सैनिक परिभोग (military occupation) के बीच यदि शत्रु देश कोई ऐसा काम करता है जो न्यायानुकूल है, जो यथापूर्ण स्थापन के अधिकार का उपयोग संभव नहीं है, उदाहरणार्थ यदि वह कोई साधारण कर लगाये, अथवा किसी दंडनीय व्यक्ति को दंड दे। फिर भी यह अवस्था केवल उस समय तक लागू है जब तक कि वह प्रदेश उस परिभोगी के अधिकार में हैं। परंतु यदि परिभोगी कोई ऐसा काम करता है, जो अंतरराष्ट्रीय विधि के प्रतिकूल है, तो यथापूर्व स्थापना की दृष्टि से ऐसे कोर्य को वास्तव में प्रभावहीन हो माना जाता है, उदाहरणार्थ, यदि परिभागी राज्य की अचल संपत्ति को बेच दे।

सन्दर्भ ग्रन्थ

1. हाल, डब्लू. ई.: ए ट्रीटाइज आन इंटर नेशनल ला, 1924।
2. ओपेनहेम, एल. : इंटरनेशनल ला, ए ट्रीटाइज, दूसरा खंड, (सातवाँ संस्करण) (धारा 279-284)।
एसिक

अनुप्रयोग-विशिष्ट एकीकृत परिपथ (Application-specific integrated circuit (ASIC)) ऐसे एकीकृत परिपथ (IC) को कहते हैं जो किसी कार्य विशेष के लिये ही बनाया गया हो, न कि भिन्न-भिन्न कार्यों को करने के लिये। उदाहरण के लिये, किसी डिजिटल ध्वनि रेकार्डर में उपयोग के लिये बनाया गया आई सी। एसिक तथा उद्योग में उपयोग आने वाले मानक आई सी (जैसे 7400 या 4000 शृंखला) के बीच में भी एक प्रकार के आईसी आते हैं जिन्हें अनुप्रयोग-विशिष्ट मानक उत्पाद (Application-specific standard products (ASSPs)) कहा जाता है।
बॅलाट्रिक्स तारा

बॅलाट्रिक्स, जिसका बायर नाम "गामा ओरायोनिस" (γ Orionis या γ Ori) है, कालपुरुष तारामंडल का तीसरा सब से रोशन तारा है। यह पृथ्वी से दिखने वाले तारों में से २७वा सब से रोशन तारा भी है। यह एक परिवर्ती तारा है और इसकी चमक (या सापेक्ष कान्तिमान) १.५९ से १.६४ मैग्निट्यूड के बीच बदलती रहती है। यह पृथ्वी से २४५ प्रकाश वर्ष की दूरी पर है।

अन्य भाषाओं में

बॅलाट्रिक्स को अंग्रेज़ी में Bellatrix लिखा जाता है, जो लातिनी भाषा से आया है और जिसका अर्थ है "स्त्री योद्धा" (जिसे "ऐमेज़ॉन" भी कहते हैं)।

वर्णन

बॅलाट्रिक्स एक B2 III श्रेणी का नीला महादानव तारा है जो हमारे सूरज के द्रव्यमान से ८ या ९ गुना द्रव्यमान (मास) है। इसकी अंदरूनी चमक (या निरपेक्ष कान्तिमान) हमारे सूरज की चमक की ४,००० गुना है।
हेनरिक विलहेल्म वॉल्डेयर

हैनरिक विल्हेल्म गॉटफ्राइड वॉन वॉल्डेयर-हार्ट्ज़ (६ अक्टूबर १८३६ - २३ जनवरी १९२१) एक जर्मन शरीर संरचना शास्त्री थे। इन्होंने तंत्रिका तंत्र के न्यूरॉन सिद्धांत का प्रतिपादन और गुणसूत्रों का नामकरण क्रोमोज़ोम किया था। इन्होंने मानव शरीर के दो संरचना ढांचे दिये थे, जिन्हें इन्हीं का नाम दिया गया है।
क्वेटा

परिचय

क्वेटा उत्तरपश्चिम पाकिस्तान में लगभग ५,५०० फुट ऊँचाई पर स्थित नगर। यह बिलोचिस्तान जिले का मुख्य नगर है। इस नाम के मूल में 'क्वात-कोट' है और स्थानीय लोग इसे 'शलकोट' कहते हैं। गर्मी में गर्म दिन और ठंढी रातें होती हैं। जाड़े का ताप प्राय: १८० सें. से नीचे रहता है। वार्षिक वर्षा का औसत १० इंच है। प्रसिद्ध बोलन दर्रे पर स्थित होने से इसका सैनिक महत्व रहा है। १८७६ ई. में जब सर राबर्ट संडेमन ने वहाँ रेजीडेंसी स्थापित की तब उसे महत्व प्राप्त हुआ। इससे पूर्व वह एक छोटा सा बाजार था और कुछ मिट्टी के घर तथा छिटपुट बगीचे थे। यहाँ १९०७ में एक सैनिक स्कूल खोला गया और यह पश्चिमी अफगानिस्तान, पूर्वी ईरान और अधिकांश मध्य एशिया से व्यापार का केंद्र बना और इसे रेलमार्ग से जोड़ा गया। १९३५ में यह नगर एक भीषण भूकंप में प्राय: एकदम नष्ट हो गया था। इस भूकंप से मरे लोगों की संख्या २० से ४० हजार के बीच आँकी गई थी। १९५५ में यहाँ दुबारा भूकंप आया था।
आजकल यहाँ पाकिस्तान का सबसे बड़ा सैनिक अड्डा तथा सैनिक शिक्षालय है और रेलों के द्वारा यह अफगानिस्तान तथा ईरान की सीमा से जुड़ा है। पाकिस्तान के अन्य नगरों को यहाँ से सड़कें जाती हैं। यहाँ मुख्यत: ताजे और सुखे मेवे, फल, जड़ी बूटी और खाल का व्यवसाय होता है।
११९७ ईसा पूर्व

११९७ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११९७ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
लोचनप्रसाद पाण्डेय

लोचनप्रसाद पांडेय (१८८७ - १९५९) हिन्दी साहित्यकार थे।
आपका जन्म 1887 ई. में बिलासपुर के बालपुर ग्राम में हुआ था। आपके पिता पंडित चिंतामणि पांड़े विद्याव्यसनी थे। उन्होंने अपने गाँव में बालकों की शिक्षा के लिए एक पाठशाला खुलवाई। इसी पाठशाला में बालक लोचनप्रसाद की शिक्षा का श्रीगणेश हुआ। सन्‌ 1905 में पांडेय जी ने कलकत्ता विश्वविद्यालय से एंट्रेस परीक्षा पास की, किंतु अपने प्रयत्न से इन्होंने उड़िया, बँगला और संस्कृत का भी ज्ञान प्राप्त किया। इन्होंने हिंदी एवं उड़िया, दोनों में काव्यरचना की है। सन्‌ 1905 से ही इनकी कविताएँ सरस्वती तथा अन्य मासिक पत्रिकाओं में निकलने लगी थीं। इनकी कुछ रचनाएँ कथाप्रबंध के रूप में है तथा कुछ फुटकर। 'भारतेंदु-साहित्य-समिति' के भी ये सदस्य थे। मध्य प्रदेश के साहित्यकारों में इनकी विशेष प्रतिष्ठा थी तथा आज भी इनका नाम आदर से लिया जाता है। इनका स्वभाव सरल एवं निश्छल था तथा इनका व्यवहार आत्मीयतापूर्ण हुआ करता था। आपने अपनी रचनाओं के माध्यम से पाठकों को चरित्रोत्थान की प्रेरणा दी। उस समय उपदेशक का कार्य भी साहित्य के सहारे करना आज की तरह न था, इसलिए इनकी रचनाओं ने पाठकों के संयम के प्रति रुचि उत्पन्न की। हिंदी साहित्य सम्मेलन, प्रयाग ने आपको 'साहित्यवाचस्पति' की उपाधि से विभूषित किया तथा सन्‌ 1921 में मध्य प्रदेश में प्रादेशिक हिंदी साहित्य सम्मेलन के अवसर पर आप सभापति पद पर प्रतिष्ठित किए गए। इस प्रकार जीवनपर्यंत मातृभाषा की सेवा करते हुए सन्‌ 1959 में आपका देहावसान हो गया।
आपकी रचनाएँ हैं - दो मित्र, बालविनोद, नीति कविता, माधव मंजरी, मेवाड़गाथा, चरित्रमाला, रघुवंशसार, पद्य कुसमांजलि, कविता कुसुममाला।
पादरला

पादरला जोधा राठौङो द्वारा स्थापित एक गाँव है, जो राजस्थान के पाली से 25 कि.मी. दूर स्थित है। इस गाँव को 20वीँ शताब्दी में ठाकुर साहब फतेह सिँह जी द्वारा बसाया गया था। इस गाँव के सुधारने का कार्य मुख्य रूप से कुँवर किशन सिँह जोधा द्वारा किया गया, जिनकी सादगी व समाज सुधार के कार्य की लोग आज भी मिसाल देते हैं।
यहां प्रतिष्ठित देवासी जाति निवास करती हैं,

जिसका इतिहास अनोखा है, जो निर्भीक,स्वाभिमानी और सादगी में जीवन यापन करने वाले लोग हैं।इस जाति को बसाने का श्रेय रतनाराम जी देवासी को जाता हैं।जो आल(भाटी) वंश से तालुक रखते है।
ये वंश पशुपालन (भेड़पालन) व खेतीबाड़ी का कार्य करता है।
इण्डिया न्यूज

इण्डिया न्यूज एक हिन्दी टी वी चैनल है। यह एक समाचार चैनल है। 
यह चैनल हरियाणा के कांग्रेस राजनेताविनोद शर्मा  के बेटे कार्तिकेय शर्मा का है। ये वही विनोद शर्मा हैं जिनके बेटे मनु शर्मा को मीडिया की सक्रियता के चलते जेसिका लाल की हत्या के आरोप में आजीवन कारावास
की सजा हो चुकी है कार्तिकेय शर्मा  मनु शर्मा का 
भाई हैं
बुल्ले शाह

जन्म

उनका जन्म सन् 1680 में हुआ था। उनके जन्मस्थान के बारे में इतिहासकारों की दो राय हैं। सभी का मानना है कि बुल्ले शाह के माता-पिता पुश्तैनी रूप से वर्तमान पाकिस्तान में स्थित बहावलपुर राज्य के "उच्च गिलानियाँ" नामक गाँव से थे, जहाँ से वे किसी कारण से मलकवाल गाँव (ज़िला मुलतान) गए। मालकवल में पाँडोके नामक गाँव के मालिक अपने गाँव की मस्जिद के लिये मौलवी ढूँढते आए। इस कार्य के लिये उन्होंने बुल्ले शाह के पिता शाह मुहम्मद दरवेश को चुना और बुल्ले शाह के माता-पिता पाँडोके (वर्तमान नाम पाँडोके भट्टीयाँ) चले गए। कुछ इतिहासकारों का मानना है कि बुल्ले शाह का जन्म पाँडोके में हुआ था और कुछ का मानना है कि उनका जन्म उच्च गिलानियाँ में हुआ था और उन्होंने अपने जीवन के पहले छः महीने वहीं बिताए थे।
बुल्ले शाह के दादा सय्यद अब्दुर रज्ज़ाक़ थे और वे सय्यद जलाल-उद-दीन बुख़ारी के वंशज थे। सय्यद जलाल-उद-दीन बुख़ारी बुल्ले शाह के जन्म से तीन सौ साल पहले सुर्ख़ बुख़ारा नामक जगह से आकर मुलतान में बसे थे। बुल्ले शाह मुहम्मद की पुत्री फ़ातिमा के वंशजों में से थे।

रचनात्मक कार्य

बुल्ले शाह ने पंजाबी में कविताएँ लिखीं जिन्हें "काफ़ियाँ" कहा जाता है। काफ़ियों में उन्होंने "बुल्ले शाह" तख़ल्लुस का प्रयोग किया है।
नरभूपाल शाह

नरभूपाल शाह ( १६९७ - १७४३ ) नेपाल के गोरखा राज्य के राजा थे। नेपाल के प्रसिद्ध राजा पृथ्वीनारायण शाह उनके ही पुत्र थे। नर भूपाल शाह बीरभद्र शाह के पुत्र और पृथ्विपति शाह के पौत्र थे।
चौखुटिया तहसील

जनसांख्यिकी

तहसील के अधिकार क्षेत्र में कुल १६४ गाँव आते हैं, और २०११ की जनगणना के अनुसार इसकी जनसंख्या ४६,०५१ है।
खगोलीय रेडियो स्रोत

खगोलीय रेडियो स्रोत (astronomical radio sources) अंतरिक्ष में ऐसी खगोलीय वस्तुएँ होती हैं जिनसे शक्तिशाली रेडियो तरंगें प्रसारित हो रही हों। ऐसी वस्तुओं में न्यूट्रॉन तारे, महानोवा अवशेष और काले छिद्र शामिल हैं, जो ब्रह्माण्ड की सर्वाधिक ऊर्जावान भौतिक प्रक्रियाओं को प्रदर्शित करते हैं।
ईदिपस

प्राचीन ग्रीक लोककथाओं तथा सोफोक्लीज द्वारा लिखित ईदिपस रेक्स के अनुसार ईदिपस (Oedipus) थीबिज़ के राजा लेउस और रानी जोकास्ता का पुत्र था। ईदिपस के जन्म के पूर्व ही एक ज्योतिषी ने भविष्यवाणी की थी कि यह अपने पिता का हत्यारा होगा। इसलिए जन्म लेते ही इसे राजा लेउस ने राज्य से निकाल दिया। ईदिपस का उद्धार पड़ोस के राजा के द्वारा हुआ जिसके यहाँ उसका राजकुमारों जैसा लालन पालन हुआ। बड़े होने पर इसने भी ज्योतिषी से परामर्श किया जिसने उसे यह चेतावनी दी कि वह अपनी मातृभूमि छोड़कर चला जाए क्योंकि उसके भाग्य में अपने पिता का हत्यारा और अपनी माता का पति होना लिखा है। ईदिपस राज्य छोड़ चल पड़ा। लेकिन मार्ग में ही उसे राजा लेउस मिला जिसे उसने एक हल्की मुठभेंड में ही मार डाला। वह थीबिज़ पहुँचा जहाँ उसने दैत्य स्फ़िंक्स पर विजय प्राप्त की जिसके आतंक से थीबिज़वासी पीड़ित थे। कृतज्ञ थीविज़वासियों ने उसे वहाँ का राजा निर्वाचित किया तथा जोकास्ता का हाथ उसके हाथों में दे दिया। बहुत वर्षो तक शांति और सम्मानपूर्वक राज्य करते हुए उसे जोकास्ता से दो पुत्र और दो पुत्रियाँ उत्पन्न हुई। कुछ समय उपरांत थीबिज़ में भीषण महामारी फैली। थीबिज़वासियों ने ज्योतिषी से परामर्श किया जिसने कहा कि जब तक लेउस के हत्यारे को थीबिज़ से निष्कासित नहीं किया जाएगा तब तक महामारी का प्रकोप शांत नहीं हो सकता। इधर ईदिपस को भी अपनी माता और पिता का रहस्य ज्ञात हो गया। पश्चात्तापवश उसने अपनी आँखें फोड़ लीं तथा उसके पुत्रों ने उसे थीबिज़ से निष्कासित कर दिया। जोकास्ता ने आत्मग्लानिवश फाँसी लगाकर आत्महत्या कर ली।
नेशनल न्यूज़ रूम

References

{{www.nationalnewsroom.in}}
हेनरी बैकेरल

प्रारंभिक जीवन

बैकेरल पेरिस में एक ऐसे परिवार में पैदा हुए थे जिसने वैज्ञानिकों की चार पीढ़ियाँ जिसमे बैकेरल के बेटे जीन शामिल है, पैदा की। उन्होने इकोल पॉलीतेक्निक में विज्ञान और इकोले देस पोन्टस एट चौसीस में इंजीनियरिंग का अध्ययन किया। १८९० में उन्होने लुईस दिसाइरीज़ लोरियक्ष से शादी कर ली।

कैरियर

१८९२ में, वह राष्ट्रीय संग्रहालय प्राकृतिक इतिहास में भौतिकी की कुर्सी पाने परिवार में तीसरी सदस्य बन गया।
१८९४ में, वह पुल और राजमार्ग विभाग के मुख्य इंजीनियर बन गऐ।

१८९६ में, जबकि यूरेनियम लवण में प्रतिदीप्ति की जांच के दौरन, बैकेरल ने अकस्मात रेडियोधर्मिता की खोज की।
१९०३ में, सहज रेडियोधर्मिता की खोज में असाधारण सेवाओं की मान्यता में पियरे और मैरी क्यूरी के साथ भौतिकी में नोबेल पुरस्कार साझा प्रदान किया गया।
गौदी घर-अजायबघर

इतिहास

19वीं के अंत में जब कातालान उद्योगपीटीआई उसेबी गुएल ई बासीगुलपो इंग्लैण्ड में कुछ समां बिताने के बाद बार्सिलोना आया तों उसने कातालान बुर्जुआजी के लिए एक बाग़ शहर बनाने के बारे में सोचा। इसके लिए उसने 1899 में खरीदी जमीन कान मुनतानर दे दालत को चुना। एक बड़े बाग़ में 60 घर बनाने की परियोजना आंतोनी गौदी को सौंपी गई। 1914 में यह काम रुक गया और परियोजना संपन्न नहीं हो पाई।
सिर्फ दो घर बनाए गए थे: डाक्टर त्रीआस ए दोमेनेच का घर और आंतोनी गौदी का घर जो आज एक अजायबघर है।

इमारत

इस इमारत की 4 मंजिलें हैं। जमीनी मंजिल और पहिली मंजिल आम लोगों के लिए खुली है और इसमें अजायबघर की प्रदर्शनी लगी हुई है।
जय इन्द्रवर्मन् ७

जय इन्द्रवर्मन सप्तम चम्पा राज्य के राजा थे।
 ये जीवनचरित लेख अपनी प्रारम्भिक अवस्था में है, यानि कि एक आधार है। आप इसे बढाकर विकिपीडिया की सहायता कर सकते है।
डीरिख्ले परीक्षण

उपपत्ति

माना S_n = \sum_{k=0}^n a_k b_k और B_n = \sum_{k=0}^n b_k है।
घटकों में संकलन से हम S_n = a_{n + 1} B_{n} + \sum_{k=0}^n B_k (a_k - a_{k+1}) प्राप्त करते हैं।
चूँकि a_n \rightarrow 0 के लिए B_n M से परिबद्ध है, n→∞ के लिए ये पद शून्य की ओर अग्रसर a_{n + 1}B_{n} \to 0 होंगे।
अन्य विधि से, चूँकि अनुक्रम a_n ह्रसमान है, a_k - a_{k+1} सभी k के लिए धनात्मक है, अतः |B_k (a_k - a_{k+1})| \leq M(a_k - a_{k+1}) द्वारा परिबद्ध है। अतः Bₙ का आंशिक योग और उसके गुणक का मान Bₙ का आंशिक योग (एक मान M) और समान गुणज से कम होगा।
लेकिन  \sum_{k=0}^n M(a_k - a_{k+1}) = M\sum_{k=0}^n (a_k - a_{k+1}), जो एक अंतर्वेधन श्रेणी है और इसका मान M(a_0 - a_{n+1}) के बराबर है अतः n→∞ के लिए Ma_0 की ओर अग्रसर है। अतः  \sum_{k=0}^\infty M(a_k - a_{k+1}) अभिसारी है।
इसी तरह  \sum_{k=0}^\infty |B_k(a_k - a_{k+1})| भी सीधे तुलना परीक्षण से अभिसरित होती है। श्रेणी  \sum_{k=0}^\infty B_k(a_k - a_{k+1}) निरपेक्ष अभिसरण से अभिसरित होती है। इसिलिए S_n अभिसारी है।

अनन्त समाकल

अनन्त समाकल में भी अभिसरण के लिए इस परीक्षण को प्रयुक्त किया जाता है।
आषाढ शुक्ल द्वादशी

आषाढ शुक्ल द्वादशी भारतीय पंचांग  के अनुसार चतुर्थ माह की बारहवी तिथि है, वर्षान्त में अभी २५८ तिथियाँ अवशिष्ट हैं।
दिगंश

दिगंश या ऐज़िमुथ (azimuth) किसी गोलीय निर्देशांक प्रणाली (spherical coordinate system) में एक विशेष कोण (ऐंगल) के माप का नाम है।
उदाहरण के लिए, अगर धरती पर खड़े किसी दर्शक के लिए किसी तारे का दिगंश मापना हो तो खगोलीय निर्देशांक पद्धति के अनुसार यह किया जा सकता है। इसमें दर्शक को खगोलीय गोले के उत्तरी ध्रुव से जोड़ने वाली काल्पनिक रेखा मानक दिशा होती है। दर्शक का चारों ओर का क्षितिज एक समतल होता है, जिसमें यह मानक दिशा की रेखा भी विद्यमान होती है। दर्शक को तारे से जोड़ने वाली एक अन्य रेखा को लम्ब (परपेंडिक्युलर) के प्रयोग से इस समतल पर उतारा जाने से दर्शक और समतल पर उस तारे के नीचे वाले बिंदु के बीच एक दूसरी रेखा बनती है। इस रेखा और मानक दिशा की रखा के बीच का कोण ही दिगंश कहलाता है।
नौवहन, खगोलशास्त्र, अभियांत्रिकी और सैन्य क्षेत्र में मिसाइल इत्यादि की उड़ान निर्धारित करने के लिए दिगंश का बहुत प्रयोग होता है। दिगंश एक कोण है इसलिए इसका माप आमतौर पर डिग्री (°) में किया जाता है।
तमिल नाडू एक्स्प्रेस २६२२

तमिल नाडू एक्स्प्रेस १२६२२ भारतीय रेल द्वारा संचालित एक मेल एक्स्प्रेस ट्रेन है। यह ट्रेन नई दिल्ली रेलवे स्टेशन (स्टेशन कोड:NDLS) से रात्रि १०:३० बजे छूटती है और चेन्नई सेंट्रल रेलवे स्टेशन (स्टेशन कोड:MAS) पर प्रातः ०७:१५ बजे पहुंचती है। इसकी यात्रा अवधि ३२ घंटे ४५ मिनट है।

गाडी़ संरचना

इस गाडी़ में प्रथम श्रेणी वातानुकूलित यान - १, द्वितीय श्रेणी वातानुकूलित यान - ५, तृतीय श्रेणी वातानुकूलित यान - ३ एवं शयनयान - १४ हैं।
सैयद अली

सैयद अली (जन्म १५ अप्रैल १९५८) एक पूर्व भारतीय हॉकी खिलाडी है जिन्होंने की पुरुष राष्ट्रीय टीम से १९६४ के टोकियो ओलम्पिक खेल में स्वर्ण पदक जीता था।
हबीबी पब्लिक इण्टर कॉलेज

स्थिति

यह इण्टर कॉलेज मुरादाबाद में डिंगरपुर-कुन्दरकी रोड पर स्थित है। मुरादाबाद-सम्भल राष्ट्रीय राजमार्ग से लगभग 400 मीटर दूरी पर है।

इतिहास

इस विद्यालय की स्थापना वर्ष 1998 में उच्च प्राथमिक विद्यालय के रूप में हुई। वर्ष 2009 में हाई स्कूल में उच्चीकृत हुआ और वर्ष 2014 में १०+२ स्तर के मान्यता मिली
उत्तरायणी मेला, बागेश्वर

उत्तरायणी मेला उत्तरांचल राज्य के बागेश्वर शहर में आयोजित होता है। तहसील व जनपद बागेश्वर के अन्तर्गत सरयू गोमती व सुष्प्त भागीरथी नदियों के पावन सगंम पर उत्तरायणी मेला बागेश्वर का भव्य आयोजन किया जाता है। मान्यता है कि इस दिन सगंम में स्नान करने से पाप कट जाते है बागेश्वर दो पर्वत शिखरों की उपत्यका में स्थित है इसके एक ओर नीलेश्वर तथा दूसरी ओर भीलेश्वर शिखर विद्यमान हैं बागेश्वर समुद्र तट से लगभग 960 मीटर की ऊचांई पर स्थित है।

सुविधाएं

मेला बागेश्वर शहर में आयोजित क्षेत्र में शहर होने के कारण मूलभूत सभी सुविधाएं अपलब्ध है। यहाँ पर होटल रेस्टोरेन्ट पी.सी.ओ. बैक, पोस्ट आफिस पेट्रोल पम्प बाजार आदि की सुविधाएं उपलब्ध है।

कार्यक्रम

उत्तरायणी मेला सम्पूर्ण कुमायुं का प्रसिद्ध मेला है। मेला अवधि में संगम तट पर दूर-दूर से श्रद्धालु, भक्तजन आकर मुडंन, जनेंऊ सरंकार, स्नान पूजा अर्चना करते है तथा पुण्य लाभ कमाते है विशेषकर मकर संक्रान्ति के दिन प्रातःकाल से ही हजारों की संख्या में स्त्री पुरूष बच्चे बूढें महिलाऐ संगम में डुबकी लगाते हैं। मान्यता है कि वर्ष में सूर्य छः माह दक्षिणायन में व छः माह उत्तरायण में रहता है। मकर संक्रान्ति से सूर्य उत्तरायण में प्रवेश करता है इस समय संगम में डुबकी लगाने से सारे पाप धुल जाते हैं। 
मेला अवधि मे बाहर से आये हुये कलाकारों द्वारा विशेष नाटकों का आयोजन होता है स्थानीय कलाकारों द्वारा सांस्कृतिक कार्यक्रमों के दौरान स्थानीय संस्कृति का प्रदर्शन किया जाता हैं। दिन में शैक्षिणिक संस्थानों के बालक बालिकाओं द्वारा कार्यक्रम प्रस्तुत किये जाते हैं।

आवागमन

मेला शहर में आयोजित होने के कारण मोटर मार्गों से जुडा हुआ है पहाडी क्षेत्र होने के कारण यहाँ आवागमन कार, टैक्सी व बसों द्वारा किया जाता है। यहाँ से कौसानी 40 कि.मी.बैजनाथ, 24 कि.मी., ग्वालदम 40 कि.मी., अल्मोड़ा 7.3 कि.मी., हल्द्वानी 160 कि.मी., पिथौरागढ 130 कि.मी., कपकोट 25 कि.मी.की दूरी पर मोटर मार्गों से जुडे हुये है यहॉ से समीपतम रेलवे स्टेशन 156 कि.मी.काठगोदाम तथा समीपतम एयरपोर्ट पंतनगर 190 कि.मी.है।

श्रृद्धालु वपर्यटक

उत्त्रायणी मेला बागेश्वर कुमायुं का प्रसिद्ध व प्राचीनतम मेला है। यहॉ पर खरीद फरोख्त हेतु व्यापारी पर्यटक, श्रृद्धालु धारचूला, पिथौरागढ, अल्मोड़ा, लोहाघाट, चम्पावत, गढवाल, बरेली, बदायुं, रामपुर, मुरादाबाद, नजीबाबाद, दिल्ली व उत्तर प्रदेश के अन्य स्थलों से आते है श्रृद्धालु दर्शनार्थी पर्यटक हजारों की संख्या में भाग लेते हैं।
चैत्र शुक्ल दशमी

चैत्र शुक्ल दशमी भारतीय पंचांग  के अनुसार प्रथम माह की दसवी तिथि है, वर्षान्त में अभी ३५० तिथियाँ अवशिष्ट हैं।
सफेदपोश कर्मचारी

सफेदपोश कर्मचारी वह व्यक्ति होता है जो पेशेवर, प्रबंधकीय या प्रशासनिक कार्य करता है यानी शारीरिक श्रमविहीन कार्यों द्वारा आजीविका प्राप्त करता है। सफेदपोश का काम किसी कार्यालय या अन्य प्रशासनिक व्यवस्था में किया जा सकता है।

जनसांख्यिकी

सफेदपोश कृषिक समाज और प्रारंभिक औद्योगिक समाजों में अल्पसंख्यक है लेकिन आधुनिकीकरण के कारण औद्योगिक देशों में सफेदपोश कर्मचारी बहुमत बन गए हैं। सफेदपोश कर्मचारी के बीच कम शारीरिक गतिविधि जीवन शैली से संबंधित स्वास्थ्य स्थितियों में वृद्धि का महत्वपूर्ण कारक माना जाता है, जैसे, मोटापा, मधुमेह, उच्च रक्तचाप, कैंसर और हृदय रोग।